En voi ymmärtää, miten valtava meteli nousee siitä, että työttömät pannaan tekemään työhakemus keskimäärin kerran viikossa.

Olen työtön, konkurssin tehnyt yrittäjä. Elämä voisi olla ankeaa, kun ei ole rahaa muuhun kuin ihan ­perusasioihin, niihinkin aika huonosti – mutta ankeaa se ei kuitenkaan ole.

Saan tukia Kelasta ja työttömyyskassasta. Vuokran jälkeen rahaa elämiseen jää noin 300 euroa kuussa. Olen kyseisille ­tahoille luonnollisesti tilivelvollinen kaikesta. Joudun lähettämään monimutkaisia ja pitkiä hakemuksia ja selvityksiä suuntaan jos toiseenkin. Rassaako se minua? Ei yhtään. Olen nimittäin perustellut asian itselleni melko motivoivasti ja suosittelen sitä samaa ajattelu­tapaa muillekin työttömille, koska se helpottaa elämää aika lailla.